หนุ่มซิ่ง จยย.ย้อนศร หนีด่านตำรวจ พุ่งชนกระบะดับ รับวัยเบญจเพส
หนุ่ม 25 ขี่ จยย.เจอด่านตำรวจ เลี้ยวหัวกลับด่วน ซิ่งย้อนศร พุ่งประสานงากระบะเสียชีวิต คนขับกระบะเผยชะลอความเร็วแล้ว แต่เบรกไม่ทันเมื่อเวลา 02.30 น.วันที่ 9 ก.พ.63 ร.ต.อ.อิทธิกร สายกระโทก รอง สว.( สอบสวน ) สภ.ดอนหัวฬ่อ รับแจ้งเหตุรถชนกันบนถนนศุขประยูร ช่วงขาเข้า อ.พนัสนิคม ต.นาป่า อ.เมือง จ.ชลบุรี มีผู้เสียชีวิต จึงรุดไปตรวจสอบ พร้อมแพทย์เวร รพ.ชลบุรี และกู้ภัยไตรคุณธรรมที่เกิดเหตุพบร่าง นายเฉลิมชัย บุญชูงาม อายุ 25 ปี เสียชีวิตสภาพกระดูกซี่โครงหัก ศรีษะแตกเป็นแผลฉกรรจ์ ซึ่งช่วงแรกนั้นกู้ภัยฯพยายามช่วยปั้มหัวใจยื้อชีวิต แต่ไม่สำเร็จ เสียชีวิตในเวลาต่อมา ใกล้กันพบรถจักรยานยนต์ยี่ห้อฮอนด้า เวฟ สีน้ำเงิน ทะเบียน งยต 780 ชลบุรี สภาพด้านหน้าพังยับเยิน โดยมีรถกระบะยี่ห้ออีซูซุ ดีแม็กซ์ สีบรอนซ์-เทา ทะเบียน ผท 9243 ชลบุรี จอดอยู่เลนขวาสุด สภาพด้านหน้ารถพัง กระจกบังลมมีรอยแตกจากการสอบถาม นางชูขวัญ เวียนสว่าง อายุ 44 ปี คนขับรถกระบะ เล่าว่า ตนไปซื้ออาหารที่ตลาดใหม่พร้อมสามี จะกลับบ้านถึงที่เกิดเหตุรถจักรยานยนต์ของผู้ตายขี่ไปเจอด่านตำรวจที่ตั้งอยู่ด้านหน้า ทำให้ผู้ตายหันรถกลับย้อนศรพุ่งมาหารถตน ซึ่งตนก็พยายามชะลอความเร็วแล้ว แต่ผู้ตายไม่เบรกเลยพุ่งมาชนอย่างแรงเสียชีวิตดังกล่าวเบื้องต้นตำรวจจะขอดูภาพจากกล้องวงจรปิดอีกครั้ง เพื่อจะดำเนินการตามกฎหมายต่อไป
หนุ่ม 25 ขี่ จยย.เจอด่านตำรวจ เลี้ยวหัวกลับด่วน ซิ่งย้อนศร พุ่งประสานงากระบะเสียชีวิต คนขับกระบะเผยชะลอความเร็วแล้ว แต่เบรกไม่ทัน
จักรยานยนต์,จยย.ชนรถกระบะ,รถชนกัน,ประสานงา,อุบัติเหตุ,ข่าวทั่วไป